
REPUBLIKA HRVATSKA
TRGOVAČKI SUD U ZADRU
Dr. Franje Tuđmana 35 					

U I M E R E P U B L I K E  H R V A T S K E 

R J E Š E N J E

Trgovački sud u Zadru, OIB:3967046465, po sutkinji Ani Markač, postupajući po prijedlogu za otvaranje stečajnog postupka nad dužnikom ADRIATIC SECURITY d.o.o. Zadar, Andrije Hebranga 9, OIB:44190545321, dana 6. veljače 2017.,

r i j e š i o    j e

	Odbacuje se prijedlog Financijske agencije, RC Split, Podružnice Zadar, za otvaranje stečajnog postupka nad dužnikom ADRIATIC SECURITY d.o.o. Zadar, Andrije Hebranga 9, OIB:44190545321, od 4. studenog 2016. kao nedopušten. 

Obrazloženje

	Dana 4. studenog 2016. Financijska agencija, RC Split, Podružnica Zadar, podnijela je prijedlog za otvaranje stečajnog postupka nad dužnikom ADRIATIC SECURITY d.o.o. Zadar, Andrije Hebranga 9, OIB:44190545321.
Odredbom čl. 10. Stečajnog zakona (Narodne novine broj 71/15, dalje: SZ) propisano je da se u predstečajnom i stečajnom postupku na odgovarajući način primjenjuju pravila parničnog postupka u postupku pred trgovačkim sudovima. Nadalje, odredbom čl. 194. st. 2. Zakona o parničnom postupku (Narodne novine broj 53/91, 91/92, 112/99, 117/03, 88/05, 84/08, 96/08, 123/08, 57/11 i 25/13, nadalje ZPP) propisano je da dok parnica teče ne može se u pogledu istog zahtjeva pokrenuti nova parnica među istim strankama, a ako takva parnica bude pokrenuta, sud će tužbu odbaciti. Sud će u tijeku cijelog postupka po službenoj dužnosti  paziti teče li već druga parnica o istom zahtjevu među istim strankama (st. 3.).
Postupajući u skladu s naprijed citiranim zakonskim odredbama, ovaj sud je po službenoj dužnosti pribavio spis predmeta istog Suda pod poslovnim brojevima 2 St-1041/16, te je uvidom u potonji utvrđeno da je na temelju prije podnesenog prijedloga samog dužnika rješenjem suda od 11. studenog 2016. u 11,00 sati otvoren stečajni postupak u odnosu na uvodno označenog dužnika.
Slijedom navedenog, temeljem odredbe čl. čl. 10. SZ-a u svezi s čl. 194. st. 3. i 4. ZPP-a, odlučeno je kao u izreci rješenja. 

U Zadru 6. veljače 2017.
             
				                              					       Sutkinja
             Ana Markač

POUKA O PRAVNOM LIJEKU: 
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

Dostaviti: 
1. FINA
1. e-oglasna ploča
1. u spis.








